Helsingin IFK ja keskikenttäpelaaja Xhevdet Gela ovat solmineet kaksivuotisen sopimuksen. 27-vuotias Gela pelasi viime kaudella HIFK:ssa 27 liigaottelua.

Gela on pelannut uransa aikana yhteensä 146 ottelua Veikkausliigassa, joissa hän on tehnyt 11 maalia. Erinomaisena kahden suunnan keskikenttäpelaajana tunnetulta Gelalta löytyy kotimaan kenttien lisäksi myös yhden kauden verran Puolan pääsarjasta Widzew Lodzin riveistä.

– Todella hyvät fiilikset jatkosopimuksesta. IFK halusi tehdä kaksivuotisen sopimuksen, jotta saadaan pitkäjänteisyyttä seuran toimintaan. Kun minulle tarjottiin kaksivuotista sopimusta niin se kertoo siitä, että seura luottaa minuun. Valinta oli todella helppo, kun saa pelata näin upeiden fanien edessä, Gela kertoo.

– Kultasormi Antti Muurisen jatkaminen päävalmentajana oli myös yksi isoimmista avaintekijöistä, Gela myöntää.

HIFK:n kilpailulliset ottelut käynnistyvät 21. tammikuuta pelattavalla Suomen Cupin lohkovaiheen kotiottelulla Grankulla IFK:ta vastaan. Muut joukkueet A-lohkossa ovat FC Honka, Gnistan, FC KTP sekä HJK.

– Talvikausi sujuu treenaamalla ja pelaamalla. Suomen Cupin pelit valmistavat liigakauteen ja luvassa on paljon merkityksellisiä otteluita. Olen itse ainakin sen verran kilpailuhenkinen, että lähden tietysti voittamaan kaikkia otteluita. Olisi hienoa edetä cupissa pitkälle, Gela sanoo.

HIFK:n kausikortit ovat myynnissä jouluaattoon 24.12. asti Ticketmasterin verkkosivuilla sekä kaikissa lippukaupoissa.

– IFK:n kannattajat ovat ainutlaatuisia ja kotiotteluissamme on poikkeuksellisen hieno tunnelma. Kausikortti on loistava joululahjaidea ja me pelaajat tulemme tekemään kaikkemme, että olemme jokaisen ostetun kausikortin arvoisia, Gela lupaa.

Ensimmäisenä HIFK kertoi Gelan jatkosopimuksesta seuran Facebookissa livelähetyksessä.

HIFK:n sopimuspelaajat 9.12.2016

Jere Piirainen

Tomi Maanoja

Juho Pirttijoki

Matias Hänninen

Daniel Rantanen

Mika Väyrynen

Jukka Halme

Xhevdet Gela

Pekka Sihvola

Aleksi Ristola

De Stjärnprydda -kausikortin (pääkatsomo) hinta ennen jouluaattoa on 250€ ja IFK Klacken -kausikortin (pohjoispääty) hinta 125€. (Kausikorttien hinnat 25.12.2016 alkaen 275€ / 150€). HIFK:n kausikortit ovat myynnissä Ticketmasterin verkkosivuilla ja kaikissa Ticketmasterin lippukaupoissa. Lähimmän lippukauppasi voit tsekata täältä.

Paras tapa tukea rakastamaasi seuraa on hankkia kausikortti ensi kaudelle!

IFK Klacken (numeroimaton), Pohjoispääty / Norra ändan

125 € + 3,50 € toimituskulut (jouluaattoon 24.12.2016 asti)

Sisältää kaikki HIFK:n 16 kotiottelua Veikkausliigassa kaudella 2017

Etuosto-oikeus HIFK:n fanikatsomoon kahteen vierasderbyyn HJK:ta vastaan

IFK Klacken -kausikortilla yhden kotiottelun hinnaksi muodostuu alle 8 euroa

De Stjärnprydda (numeroitu), Pääkatsomo / Huvudläktaren



250 € + 3,50 toimituskulut (jouluaattoon 24.12.2016 asti)

Sisältää kaikki HIFK:n 16 kotiottelua Veikkausliigassa kaudella 2017

Etuosto-oikeus HIFK:n fanikatsomoon kahteen vierasderbyyn HJK:ta vastaan

De Stjärnprydda -kausikortilla yhden kotiottelun hinnaksi muodostuu alle 16 euroa

Super Kamrat (VIP)

950 € / 2 kpl 1897 € (yritysasiakkaille hintaan lisätään AV)

Pääsy VIP-tiloihin

Oma sisäänkäynti

Jokaisen kotiotttelun yhteydessä lämmin ruoka ja kaksi juomaa (olut, viini tai virvoitusjuoma) sekä kahvit tauolla

Oma katsomo parhaalla paikalla; paikkoja ei ole numeroitu, mutta tilaa on varattu riittävästi

Lisätiedot: myynti@hifkfotboll.fi

Mitä etuja saan HIFK:n kausikortilla?

Ostamalla kausikortin näet HIFK:n kaikki 16 Sonera Stadiumilla pelattavaa kotiottelua parhailta paikoilta.

Saat myös ennakko-osto oikeuden IFK Klackenin lipuille molempiin vierasderbyihin HJK:ta vastaan.

Oman istumapaikan lisäksi vältät kausikortin ostamalla jonottamisen lippuluukuille ja saat merkittävän hintaedun verrattuna irtolipun ostamiseen.

Pääset hyödyntämään kausikortilla HIFK:n yhteistyökumppanien tarjoamia etuja, joihin voit tutustua tästä.

> Lue lisää kausikorttien ostamisesta ja viime kauden kausikorttien uusimisesta.

> Osta HIFK:n kausikortti